Kolektívne vyjednávanie dňa 24.7.2018

Dňa 24.7.2018 pokračovalo ďalšie kolo kolektívneho vyjednávania k návrhu Zmeny č.14 Smernice pre odmeňovanie zamestnancov ŽSR. Na predchádzajúcom kole KV zástupca zamestnávateľa deklaroval, že na toto kolo predloží nový návrh úpravy Smernice pre odmeňovanie, ktorý bude odkonzultovaný aj po právnej stránke. Napriek tomu zamestnávateľ nepredložil nič, ostal pri svojom pôvodnom návrhu, kde príplatky odrobené sviatky budú platené podľa Zákonníka práce § 95, ( Účinnosť novely od 1.5.2018) a nie podľa ustanovenia platnej kolektívnej zmluvy. Odborové centrály vyjadrili jednoznačný nesúhlas s týmto jednostranným postupom. Nakoľko zamestnávateľ začal uplatňovať toto od 1.5.2018 a argumentuje iba tým, že dodržiava platnú legislatívu, OC majú za to, že je potrebné dodržať platné ustanovenia KZ ŽSR, minimálne po dobu jej platnosti. Po vyhodnotení tejto patovej situácie OC predložili zástupcovi zamestnávateľa návrh, aby tento spor vyriešil sprostredkovateľ. Následne došlo k dohode a tento spor o určenie plnenia resp. neplnenia záväzku platnej KZ bude riešený cez sprostredkovateľa. Za OAVD je nutné povedať, nechápeme tento postoj zástupcov zamestnávateľa a jeho jednostranne úkony a žiadne kompromisné riešenia. A to nás čaká čoskoro kolektívne vyjednávanie o Kolektívnej zmluve ŽSR na roky 2019 – 20XX. Možno je to pre nás taká príprava a tréning, čo môžeme očakávať v blízkej budúcnosti v rámci KV – žiadne kompromisy, žiadne ústupky a veľkú časť plnenia iba v intenciách Zákonníka práce. Už teraz hlasno a jasné upozorňujeme, že toto nie je správna cesta, toto nie je dobrý a rovnoprávny sociálny dialóg a sociálny zmier je veľmi krehký a jeho znovuobnovenie si potom vyžaduje veľa námahy na obidvoch stranách. O ďalších postupových krokoch budeme včas informovať.

S pozdravom a prianím pekných letných oddychových dní.

TÍM OAVD

## BATNA :

## best alternative to a negotiated agreement

:

# najlepšiu alternatívu k dohode

JE ČAS POVEDAŤ SI VECI NA ROVINU!   
Výška príplatkov za nočné, soboty, nedele : ------------------------------------------------------------------------------------------------- Železničná spoločnosť Slovensko ( Národný dopravca) nočná práca 0,90 €,   
riziková nočná práca 1,00 €,  
príplatok za sobotu 0,76 €,   
príplatok za nedeľu 1,50 €. ------------------------------------------------------------------------------------------------- Železničná spoločnosť CARGO Za prácu v sobotu patrí zamestnancovi za každú odpracovanú hodinu príplatok v sume:  
  
a/ 0,74 € pre týždennú pracovnú dobu 37,5 hod.,  
b/ 0,77 € pre týždennú pracovnú dobu 36,0 hod.   
Za prácu v nedeľu patrí zamestnancovi za každú odpracovanú hodinu príplatok v sume:  
  
a/ 1,47 € pre týždennú pracovnú dobu 37,5 hod.,  
b/ 1,54 € pre týždennú pracovnú dobu 36,0 hod.,   
  
Zamestnancovi patrí za nočnú prácu popri dosiahnutej mzde za každú hodinu nočnej práce mzdové zvýhodnenie v zmysle zákona v sume:  
  
a/ 0,88 € pre týždennú pracovnú dobu 37,5 hod,  
b/ 0,92 € pre týždennú pracovnú dobu 36,0 hod,   
  
c/ 1,03 € pre týždennú pracovnú dobu 37,5 hod. pri vykonávaní rizikovej práce,  
d/ 1,08 € pre týždennú pracovnú dobu 36,0 hod. pri vykonávaní rizikovej práce, -------------------------------------------------------------------------------------------------Železnice Slovenskej republiky - správca infraštruktúry : nočná práca - 0.97 Euro riziková nočná práca - 0,97 Euro príplatok za sobotu - 0,69 Euro príplatok za nedeľu - 1,38 Euro -------------------------------------------------------------------------------------------------Príplatok za prácu vo sviatok ostal vo všetkých troch železničných podnikoch vo výške 100 %, tak ako ho určuje novela Zákonníka práce od 1.5.2018. ------------------------------------------------------------------------------------------------- A teraz prečo ostali príplatky na ŽSR na najnižšej úrovni a čo sa udialo na KV dňa 28.5.2018 ? OAVD predložilo na KV návrh, kde ostatné OC sa s ním stotožnili ale nebolo jednoduché ich presvedčiť o správnosti tohto návrhu. Potom tento návrh bol predložený ako spoločný návrh odborových centrál pre zamestnávateľa. Návrh bol : nočná práca - 1,20 Euro sobota - 0,80 Euro nedeľa - 1,50 Euro. ------------------------------------------------------------------------------------------------- Prvé kolo KV o príplatkoch bolo zmarené ( neúspešné) nakoľko jedna odborová centrála sa nezúčastnila ( bez ospravedlnenia) a dohoda o KV nepozná v tomto prípade zastupiteľnosť, hoci bola snaha niektorých OC porušiť túto dohodu a do budúcnosti zaviesť taký nebezpečný precedens, porušovať dohody. OAVD trvalo na dikcii dohody a tak KV bolo zmarené a neúspešné. Druhé kolo KV : zástupca zamestnávateľa predložil analýzu dopadu finančných prostriedkov pri zavedený príplatkov podľa jeho návrhu. Do konca roka je potrebné na príplatky navýšiť objem o cca 1,13 mil .Euro. Pri návrhu odborových centrál by bolo podľa vyjadrenia zástupcu zamestnávateľa potrebné navýšiť tento objem o ďalších cca 600 tisíc Euro. Z dôvodu, že kolektívny vyjednávač na strane zamestnávateľa nemal mandát na rozhodnutie, kolektívne vyjednávanie bolo prerušené a dohodnutý ďalší termín na tretie kolo na deň 28.5.2018. TRETIE KOLO KV :   
  
Zmluvná strana odborových organizácií navrhuje mzdové zvýhodnenia navýšiť nasledovne:  
- za nočnú prácu z 0,97 EUR na 1,00 EUR,  
- za prácu v sobotu z 0,69 EUR na 0,80 EUR,  
- za prácu nedeľu z 1,38 EUR na 1,40 EUR.   
Zástupca zamestnávateľa zdôraznil, že v súčasnej dobe nie je možné prijať návrh navýšenia mzdových zvýhodnení, pretože ďalšie navýšenie mzdových nákladov by bolo potrebné zabezpečiť z vlastných zdrojov ŽSR a súviselo by s optimalizáciou iných nákladov zamestnávateľa. Po tomto zdôvodnení zamestnávateľa predstavitelia a kolektívny vyjednávači niektorých centrál začali "lavírovať" a dokonca aj na nás apelovať, že nie je dobré zotrvať na predloženom návrhu, lebo to bude mať nepriaznivý dopad na finančnú situáciu zamestnávateľa a bude to mať aj dopad na samotných zamestnancov. Po dlhšom naťahovaní a nutnej prestávke, OAVD predložilo kompromisný návrh, kde zamestnávateľ predložil novú analýzu dopadu objemu finančných prostriedkov. Pro tomto návrhu by to činilo už iba cca 200 tisíc Euro ( mimo 1,13 mil.). Kompromisný návrh OAVD bol veľmi ústretový a to v znení : nočná práca - 1,0 E  
sobota - 0,80 E nedeľa - 1,40 E. Zástupca zamestnávateľa pokračoval aj po tomto návrhu v retórike, že v súčasnej dobe nie je možné prijať návrh navýšenia mzdových zvýhodnení, pretože ďalšie navýšenie mzdových nákladov by bolo potrebné zabezpečiť z vlastných zdrojov ŽSR a súviselo by s optimalizáciou iných nákladov. Následne zástupca jednej OC, začal presviedčať všetky OC, aký bude to mať nepriaznivý dopad na zamestnancov v prevádzke, ak sa neprijme návrh zamestnávateľa vzťažmo k príplatku za nočnú prácu, lebo je pravda ,že návrh príplatku za nočnú prácu je nad rámec zákona u tých zamestnancov, ktorý nevykonávajú nočnú prácu a zamestnávateľ by u nich mohol uplatniť príplatok podľa zákona vo výške 0,8277 Euro. Ďalej to bolo ním zdôvodňované, že ak sa nedohodneme, tak nastúpi sprostredkovateľ, možno rozhodca, atď. a môže to trvať veľmi dlho a zamestnanci si nepolepšia. Jednoducho bolo to také účelové strašenie a ostatné OC mimo OAVD na to skočili. Po krátkej pauze, keď OAVD odišlo z rokovacej miestnosti, lebo nechcelo byť tým subjektom, ktorý bude eskalovať napätie a po opätovnom návrate na vyjednávanie všetkých 10 OC sa vzácne dohodlo, že sú za návrh zamestnávateľa. OAVD ešte sa pokúšalo apelovať na zamestnávateľa, aby prijal aspoň kompromisný návrh a namietalo, že cca 200 tisíc Euro pre zamestnávateľa nemôže byť suma, ktorá by nejako negatívne ovplyvnila hospodárenie ŽSR a upozorňovalo jednotlivé OC na vyššie príplatky v tom čase už na ZSSK CARGO, a teraz už aj na ZSSK SLOVENSKO. Žiaľ naše argumenty nepadli na úrodnú pôdu a príplatky na ŽSR sú také aké je Vám známe. Žeby boli medzi nami taký, ktorý nedoprajú zamestnancom v prevádzke ? Po tomto všetkom OAVD stiahlo svoje návrhy na zvýšenie príplatkov, rešpektovalo dohodu ostatných 10 OC. "   
" Skúste pouvažovať kto za koho bojuje."